Kombinácia preparátov s vitamínmi.
Dobrý deň. Užívam denne Ocuvite Lutein Forte. Kúpil som si Multivitamín Generation 50+, ktorý tiež obsahuje aj luteín. Môžem oba preparáty užívať, alebo vynechať jeden (napr.Ocuvite), aby nedošlo k predávkovanie vitamínmi ? Ďakujem.
Dobrý deň
Ďakujeme za Vašu otázku
Pri súčasnom užívaní výživových doplnkov OCUVITE LUTEIN FORTE a Dr. Max Multivitamín Generation 50+ boli pozorované viaceré interakcie bez klinickej závažnosti, pri ktorej môže byť ovplyvnené vstrebávanie vápnika, horčíka a železa. Prípravok OCUVITE LUTEIN FORTE obsahuje okrem luteínu aj vitamín c, vitamín E, zinok a selén, ktoré sa tiež nachádzajú v prípravku Dr. Max Multivitamín Generation 50+. Pri ich súčasnom užívaní dochádza k minimálnemu prekročeniu odporúčaných denných dávok vitamínu C a vitamínu E. Na základe dostupných informácií odporúčam rozdeliť užívanie jednotlivých prípravkov v priebehu dňa a užiť ich s časovým odstupom minimálne 2-3 hodín.
Prajem pekný zvyšok dňa
S pozdravom, PharmDr. Lucia Kubáňová